text: Presenten el nou parc de bombers voluntaris de Sant Climent Sescebes - Empordà
  Presenten el nou parc de bombers voluntaris de Sant Climent Sescebes
  Es troba ubicat a l'antiga cooperativa del municipi
  EMPORDA.INFO 30.09.2016 | 18:23
  Els assistents a la presentació de Sant Climent EMPORDA.INFO
  El president de la Diputació de Girona, Pere Vila, ha participat aquest migdia a la presentació de la nova seu del parc de bombers voluntaris de Sant Climent Sescebes. La seu està ubicada a l´antiga cooperativa agrícola, en la qual s´hi fet treballs d´adecuació per adaptar-la al seu nou ús.
  La nova ubicació del Parc suposa una millora substancial respecte de l´antic, que estava situat al casc antic del municipi i que tenia un difícil accés sobretot per al camions. Es tracta del segon parc més important de la zona, després del parc central de Figueres i la seva estratègica situació geogràfica li permet donar servei a una vintena de municipis.
  L´acte de presentació ha comptat també amb la presència d´Olga Carbonell, alcaldessa de Sant Climent Sescebes; Albert Ballesta, director del serveis territorials d´Interior de Girona; Joan Sabartés, alcalde Cantallops; Carles Lagresa, alcalde d´Espolla, i Joan Fuentes, alcalde de Capmany.